Мінулы сезон упершыню прынёс Беларускаму дзяржаўнаму акадэмічнаму музычнаму тэатру суквецце ўзнагарод Нацыянальнай тэатральнай прэміі. І тым прыцягнуў да яго асаблівую ўвагу грамадскасці: чым далей здзівіць колішні “тэатр музкамедыі”? Ён сапраўды здзівіў: спачатку прэм’ерай беларускага мюзікла — “Шалом Алейхэм! Мір вам, людзі!” Алега Хадоскі, потым — новай пастаноўкай “Маёй чароўнай лэдзі” Фрыдэрыка Лоу. Вось толькі здзівіў — у розных сэнсах гэтага слова.